ප්රමාණවත් ආරක්ෂාවක් නෑ  චමල් සංජීව පත්වීම එපා කියයි
හම්බන්තොට දිස්ත්රික් මහ රෝහලේ නව නියෝජ්ය අධ්යක්ෂවරයා ලෙස පත්වීමට නියමිත විශේෂඥ වෛද්ය ජීජී චමල් සංජීව මහතා සිය පත්වීම අවලංගු කරන ලෙස ඉල්ලමින් සෞඛ්ය ලේකම්වරයාට ලිපියක් යොමු කර ඇත එම තනතුර භාරගැනීමට තරම් තමන්ට ප්රමාණවත් ආරක්ෂාවක් සපයා නැතැයි ද ඒ මහතා සඳහන් කර ඇත ප්රශ්නගත බාල ඖෂධ ගනුදෙනු සිද්ධීන් සම්බන්ධයෙන් රටට කරුණු හෙළි කළ තමාට මේ වනවිට අත්අඩංගුවේ පසුවන සැකකරුවන්ගේ පාර්ශ්වයන්ගෙන් ජීවිත තර්ජන එල්ලවීමේ ඇති හැකියාව බැහැර කළ නොහැකි බවට රාජ්ය බුද්ධි අංශ මගින් වින්දිතයන් ආරක්ෂා කිරීමේ කොමිසමේ පොලිස් කොට්ඨාසයට ප්රමාණවත් තොරතුරු හා ඊට අදාළ නිර්දේශ ලබාදී තිබියදී ඒවා ක්රියාත්මක නොකිරීම හේතුවෙන් තමන් අපහසුතාවයට පත්ව ඇතැයි ද වෛද්යවරයා සිය ලිපියේ සඳහන් කර තිබේ මේ අතර විශේෂඥ වෛද්ය චමල් සංජීව මහතාගේ නිවසට සහ ඒ මහතාට ප්රමාණවත් ආරක්ෂාවක් ලබාදීම සම්බන්ධයෙන් වින්දිතයන් ආරක්ෂා කිරීමේ කොමිසම හා අදාළ පොලිස් කොට්ඨාසයේ අවධානය යොමුව ඇතැයි ද වාර්තා වේ සුජීව තත්සර